बिशुनपुरा(गढ़वा): प्रखंड के विभिन्न क्षेत्रो मे दशहरा पर्व शांति पूर्ण महौल मे सम्पन्न हो गया और मूर्ति विसर्जन को लेकर बाजारो मे चहल पहल के साथ अच्छी खासी भीड देखी गई।पर्व को शॉति पूर्ण ढंग से सम्पन्न होने के बाद मूर्ति विसर्जन कराने के लिए प्रशासन की सुरक्षा ब्यवस्था में कोई कमी न रहे इसके लिए थाना प्रभारी करुणा शंकर दुबे पुलिस बल के साथ बाजारो मे गस्ती करते देखे गये। वही महिला पुलिस के अलावे प्रयाप्त मात्रा में गृह रक्षा दल समेत मूर्ति विसर्जन शांति से हो इसके लिए उपस्थित रहे। वहीं मूर्ति विसर्जन के दौरान जीवन ज्योति क्लब के सदस्यों ने सम्मान समारोह का आयोजन किया जिसमे एएसआई डीपी शर्मा, विष्णु मंदिर समिति के अध्यक्ष नारायण शर्मा, सुरेस भंडारी, पुरोहित त्रिदिप मिश्रा, ललन गुप्ता, छोटू भंडारी, प्रभु चंद्रवंशी, सचिन गुप्ता, अरुण चंद्रवंशी, जितेंद्र पासवान, प्रवीण वर्मा सहित सभी सदस्य सम्मान समारोह में उपस्थित थे।